Zhantas/Cleaned-Uzbek_Wikipedia huggingface dataset:
Ritsa qoʻriqxonasi

Ritsa qoʻriqxonasi (gruz . რიწის დაცული ტერიტორია) — Abxaziyaning Gudauta okrugidagi qoʻriqlanadigan hudud. Qoʻriqxonaning asosiy maqsadi Ritsa koʻlini himoya qilishda atrofdagi togʻli hududlarda joylashgan ekotizimlar va turlarni saqlashdir.

 Tarix 
Gruziya SSSR tarkibida boʻlgan davr — 1930-yil Ritsinskiy qoʻriqxonasini tashkil etilgan. 1991-yil Gruziya mustaqillikka erishgach, qoʻriqxona hududi kengaydi va yangi Ritsa qoʻriqxonasi tashkil etildi. Abxaziya-Gruziya mojarosi va undan keyingi urush boshlanganidan keyinModern State of Populations of Rare Endem Lilium Kesselringianum Miscz. in Ritsinsky Relic National Park (Republic of Abkhazia)Ritsinsky Relic National Park Ritsa hududi egallab olindi. Qoʻriqxona hozirda Abxaziya hukumati tomonidan boshqariladi.

 Geografiya 
left|thumb|333x333px| Kichik Ritsa koʻli .
Ritsa qoʻriqxonasi Abxaziyaning togʻli qismida, Katta Kavkaz tizmasining janubiy qismida joylashgan boʻlib, Gega daryosidan Pshchitsa daryosigacha choʻzilgan. Qoʻriqxonaning dengiz sathidam balandligi oraligʻida. Qoʻriqxonaning eng katta suv manbai Ritsa koʻli. Qoʻriqxonadagi boshqa koʻllar orasida Kichik Ritsa koʻli va Moviy koʻl bor. Bu mintaqada bir nechta sharsharalar bor, ulardan eng mashhuri Gegskiy sharsharasi boʻlib, u 1980-yilda „Sherlok Xolms va doktor Uotsonning sarguzashtlari“ sovet filmida „Reyxenbax sharsharasi“ sifatida tasvirlangan.

 Flora 
Euxine-Colchic bargli oʻrmonlarining qoʻriqlanadigan hududi koʻplab doimiy yashil oʻsimliklar (Buxus colchica), shuningdek, balandligi 70 metrdan ortiq boʻlgan Nordmann archasi namunalarini oʻz ichiga oladi. Bu hududda, shuningdek , Yevropa yevi namunalari mavjudArnold Gegechkori Patterns of distribution and survival of European Yew (Taxus baccata L.) in an alpine treeline ecotone in the Greater Caucasus (Georgia) Annals of Agrarian Science Volume 16, Issue 2, June 2018., Pages 170-176. Mintaqada Lilium kesselringianum, Primula farinosaTo Biology of a Rare Species of Primula Farinosa L. in Ritsinsky Relic National Park (Abkhazia Republic), kabi noyob endemik turlar, shuningdek, qoʻngʻiroq guli kabi keng tarqalgan turlar uchraydi.

 Fauna 
Mintaqada eng keng uchrovchi sutemizuvchilari orasida Kaspiy qizil bugʻusi, rupikapra, kapreolus, yovvoyi choʻchqa, Kavkaz yovvoyi mushugi, tosh suvsar va Yevropa quyoni mavjud.

Bu yerda 273 dan ortiq qush ni topish mumkin, ulardan 71 tasi kam uchraydi. Qoʻriqxonada 100 ga yaqin qushlar uyasi, boshqalari esa sharqiy Qora dengiz yoʻli orqali bogʻ ustida uchib oʻtadi. Oltin burgut, burgut, tasqara, oddiy qoraqoʻrgʻon, katta tit, Kavkaz qorqoʻzisi, qizil peshonali serin, tillaqoʻrgʻon va somon qushi mintaqada koʻp uchraydigan turlar qatoriga kiradi.

Amfibiyalarning noyob ham mavjud: Kavkaz petrushka qurbaqasi va Kavkaz qurbaqasi.

 

Turkum:Koordinatalar Vikimaʼlumotlarda
Jakub Krako

Jakub Krako (7-iyul, 1990-yil; Žilina; Žilina viloyati) — slovak togʻ changʻichisi, besh karra paralimpiya chempioni. Koʻrishda nuqsoni boʻlgan sportchilar toifasida ishtirok etadi. Beshta paralimpiya oʻyinlari ishtirokchisi.

 Tarjimai holi 
Jakub Krako 1990-yil 7-iyulda tugʻilgan. Bratislavadagi Iqtisodiyot universitetida tahsil olgan.

 Faoliyati 
2006-yilda Turindagi paralimpiya oʻyinlarida debyut qilgan. Oʻsha paytda slovakiyalik sportchi 15 yoshda boʻlgan. Krako koʻrishda nuqsoni boʻlgan sportchilar orasida super-G toifasida oltinchi oʻrinni egallagan.

2009-yilda Krako Janubiy Koreyada boʻlib oʻtgan jahon chempionatida qatnashib, togʻ changʻisining slalom yoʻnalishida chempion boʻlgan. Shuningdek, gigant slalom va superkombinatsiyada kumush, super-G toifasida bronza medalini qoʻlga kiritgan.

2010-yilda Yakub Krako katta muvaffaqiyatga erishgan. Vankuverda uch karra paralimpiya chempioniga aylangan. Slalom, superkombinatsiya va gigant slalomda gʻolib chiqqan. Super-G toifasidagi musobaqada esa kumush medal sohibiga aylangan. Tezkor tushish bahslarida ham ishtirok etib, toʻrtinchi oʻrinni egallagan.

2011-yilda Sestriere shahrida boʻlib oʻtgan jahon chempionatida Yakub Krako slalom boʻyicha chempionlik unvonini himoya qilishga muvaffaq boʻlgan. Jamoaviy baslarda ham qatnashib, bronza medalini qoʻlga kiritgan. Gigant slalom va superkombinatsiyada ikkita kumush medalni qoʻlga kiritgan.

2013-yilda Ispaniyada boʻlib oʻtgan jahon chempionatida slovakiyalik paralimpiyachi medalni qoʻlga kirita olmagan. Uning Mazkur chempionatdagi eng yaxshi natijasi gigant slalom yoʻnalishida toʻrtinchi oʻrinni egallaganligi boʻlgan.

Sochida boʻlib oʻtgan paralimpiya oʻyinlarida Yakub Krako tezkor tushish bahslarida toʻrtinchi oʻrinni egallagan. Ertasiga super-G musobaqasida oltin medalni qoʻlga kiritgan. 15-mart kuni gigant slalomda ikkinchi oʻrinni egallagan.

2015-yilda Kanadada boʻlib oʻtgan jahon chempionatida Krako medallarni qoʻlga kirita olmagan. Gigant slalomda yettinchi oʻrinni egallagan. Ikki yil oʻtgach, Italiyada slovakiyalik sportchi uchta medalni qoʻlga kiritgan: Super-G boʻyicha kumush, superkombinatsiya va slalomda bronza.
 

Turkum:Yashayotgan insonlar
Turkum:1990-yilda tugʻilganlar
Turkum:7-iyulda tugʻilganlar
Samruk-Kazyna

Samruk-Kazyna  — Qozogʻistondagi suveren jamgʻarma va aksiyadorlik jamiyati boʻlib, mamlakatdagi bir qator yirik kompaniyalarga toʻliq yoki qisman egalik qiladi. Bunga milliy temir yoʻl va pochta xizmati, „KazMunayGaz“ neft-gaz kompaniyasi, „Kazatomprom“ uran kompaniyasi, „Air Astana“ kompaniyasi va boshqalar kiradi. Davlat fondining yagona aksiyadori hisoblanadi.

 Tarixi 
Samruk-Kazyna kompaniyasi 2008-yil oktyabr oyida Qozogʻistonning birinchi prezidenti Nursulton Nazarboyevning farmoni bilan ikkita Samruk va Kazyna kompaniyalarining birlashishi natijasida tashkil etilgan. Hozirgi kunda kompaniyaning direktorlar kengashi raisi lavozimida Almasadam Satkaliev ishlamoqda. Bungacha oʻsha paytdagi bosh vazir Baxitjan Sagintayev rais, Umirzoq Shukeyev esa bosh ijrochi direktor lavozimlarida ishlagan edi. Mustaqil direktorlar orasida esa Sir Richard Harry Evans, Alper Akdeniz, Wilhelm Benderlar bor.

Nursulton Nazarboyev milliy kompaniyalarni davlat nazorati ostidagi yagona xoldingga birlashtirish tashabbusi bilan chiqdi. Barcha milliy kompaniyalarni davlat nazorati ostidagi yagona xoldingga birlashtirish gʻoyasi esa Nursulton Nazarboyev tomonidan 2003-yil kuzida Singapurga qilgan tashrifidan soʻng paydo boʻlgan. Nursulton Nazarboyev Li Kuan Yuning davlat boshqaruvi va iqtisodiyotni rivojlantirish sohasidagi faoliyatini yuqori baholadi hamda Qozogʻistonda iqtisodiy islohotlarni amalga oshirishda „Singapur iqtisodiy moʻjizasi“ tajribasini inobatga oldi.

 Samruk-Kazyna jamgʻarmasiga tegishli tashkilotlar 
Quyida Samruk-Kazyna jamgʻarmasiga qisman yoki toʻliq tegishli boʻlgan tashkilotlarning qisman roʻyxati keltirilgan. Jamgʻarma tomonidan nazorat qilinadigan aksiyalarning foizi qavs ichida koʻrsatilganhttp://sk.kz/company/indicators. Jamgʻarmaning kompaniyalar guruhiga 2014-yil 30-iyun holatiga koʻra 576 ta shoʻba korxonalari kiritilgan.

 „KazMunayGaz“ MK (90%)
 „Kazakhstan Electricity Grid Operating Company“ OAJ (90%)
 „Kazakhtelecom“ OAJ (51%)
 „Kazpost“ OAJ (100%)
 „Kazakhstan Engineering“ OAJ (56,35%)
 „Pavlodar Airport“ (100%)
 „Aktobe Airport“ (100%)
 „Air Astana“ OAJ (51%)
 „Samruk-Kazyna Contract“ MChJ (100%)
 „Samruk-Kazyna Invest“ MChJ (100%)
 „Samruk-Energy“ AK (100%)
 „Real Estate Fund Samruk-Kazyna“ AJ (100%)
 „Kazakhstan Temir Zholy“ AJ (100%)
 „Kazatomprom“ OAJ NK (75%)
 „United Chemical Company“ MChJ (100%)
 „Tau-Ken Samruk“ OAJ (100%)
 „Alliance bank“ OAJ (51%)
 „Shalkiya Zinc Ltd“ OAJ (100%)
 „KOREM“ OAJ (100%)
 „Atyrau Airport“ OAJ (100%)
 „Karagandagiproshaht & K“ MChJ (90%)
 „Samruk-Kazyna Finance“ MChJ (100%)

 Xususiylashtirilishi 
Samruk-Kazyna jamgʻarmasi xorijiy investorlarga bozor iqtisodiyotini yanada rivojlantirish maqsadida xususiylashtirish dasturini taklif qiladi.

 

Turkum:Qozogʻiston shirkatlari
Ján Riapoš

Ján Riapoš (1968-yil, 28-sentyabr; Heľpa, Slovakiya) – slovakiyalik sportchi, paralimpiyachi. Stol tennisi boʻyicha musobaqalarda ishtirok etagan. Toʻrt karra paralimpiya chempioni va kumush medal sohibi. Riapošdan koʻproq medalga faqat Genrite Farkas ega (5 oltin, 1 kumush, 1 bronza). Slovakiya paralimpiya qo'mitasi raisi va Slovakiya nogiron sportchilar uyushmasi raisi.

 Tarjimai holi 
1993-yilda u avtohalokatga uchrab, orqa miyasidan jarohat olgan.

 Sportda 
2012-yilda Londonda boʻlib oʻtgan yozgi paralimpiya oʻyinlarida oʻzining eng yaxshi natijalasiga erishgan. Individual bahslardagi gʻoliblikdan tashqari, Rastislav Revúcky va Martin Ludrovský bilan birga jamoaviy bahslarda ham gʻolib boʻlgan.

2016-yili 47 yoshida Riodagi paralimpiya oʻyinlarida ishtirok etgan. Yakka tartibdagi turnirda chorak finalda chexiyalik Jiři Suchánekga yutqazib, yakunda beshinchi oʻrinni egallagan. Jamoaviy bahslarda esa toʻrtinchi oʻrinni egallagan.

 Sportdan tashqarida 
2002-yildan Riapoš Slovakiya nogiron sportchilar uyushmasi raisi va 2003-yildan esa Slovakiya paralimpiya qoʻmitasi raisi lavozimlarida faoliyat olib borgan.

2006-yil 31-avgustda Slovakiya Prezidenti Ivan Gašparovič Ján Riapošni nogironlar sportini rivojlantirishdagi xizmatlari uchun uchinchi darajali Ľudovít Štúr ordeni bilan taqdirlagan.

Jan Ryapoš Trnava universitetining sogʻliqni saqlash va ijtimoiy ish fakultetida ijtimoiy fanlar boʻyicha tahsil olgan.

2014-yilgi prezidentlik saylovlarining birinchi bosqichi oldidan Robert Fico nomzodini qoʻllab-quvvatlagan.

2018-yil 19-noyabrda St. Elizabeth College of Health and Social Work universiteti tomonidan Ján Riapošga chet elda Slovakiyaga vakillik qilgani va nogiron sportchilar bilan 25 yillik faoliyati uchun „faxriy doktor“ (falsafa doktori) unvoni berilgan.

 

Turkum:Slovakiya sportchilari
Turkum:Kishilar
Turkum:Yashayotgan insonlar
Turkum:Paralimpiya o‘yinlari ishtirokchilari
Qozogʻistonda oʻz joniga qasd qilish

Qozogʻistonda oʻz joniga qasd qilish — mamlakatda gʻayritabiiy oʻlimning juda keng tarqalgan turi va uzoq muddatli ijtimoiy muammo hisoblanadi. Jahon sogʻliqni saqlash tashkilotining 2011-yilgi hisobotiga koʻra, har yili dunyo boʻylab oʻz joniga qasd qilish oqibatida vafot etganlarning 3,23 foizi Qozogʻistonga toʻgʻri keladi. Oʻsmirlar va yoshlarning oʻz joniga qasd qilishi mamlakatning eng katta muammolaridan biri hisoblanadi. 15-49 yosh guruhida oʻz joniga qasd qilish Qozogʻistondagi barcha oʻlimlarning 12,2 foizini tashkil qiladi.

 Statistika 
Mamlakatda 15 yoshdan 19 yoshgacha boʻlgan qizlar oʻrtasida eng koʻp oʻz joniga qasd qilish holatlari qayd etilgan. Oʻgʻil bolalardagi holat boʻyicha esa Rossiyadan keyin, ikkinchi oʻrinda turadi. UNICEFning 2009-yildagi hisoboti shuni koʻrsatadiki, 1999-yil va 2008-yillar oraligʻida mamlakat yoshlari orasida oʻz joniga qasd qilishlar soni 23 foizga oshgan.

Mamlakat taʼlim vazirligi qoshidagi bolalarni himoya qilish qoʻmitasi rahbari Raisa Sherning soʻzlariga koʻra, kichik yoshdagi odamlar orasida oʻz joniga qasd qilishning bunday yuqori koʻrsatkichlari ortida bir qancha omillar bor, masalan:
 Maktablardagi zoʻravonlik
 Inson qiymatining yoʻqligi yoki yoʻqolishi
 Ijtimoiy xulq-atvor standartlarining pasayishi
 Begonalashish

+Yosh guruhlari boʻyicha oʻz joniga qasd qilishlar sonining 2008-yil va 2015-yillardagi farqiYosh5-1415-2425-3435-5455-7475+Barchasi2008-yil858961012139547613340092015-yil4343971111374281142872Oʻzgarishi −49.4% −51.0% −29.7% −18.5% −10.1% −14.3% −28.4%
Yosh guruhlari va jinslar boʻyicha oʻz joniga qasd qilishlar soni (2008)Yosh 5–14 15–24 25–34 35–44 45–54 55–64 65–74 75+ BarchasiErkaklar 66 657 860 656 522 240 143 86 3241Ayollar19 239 152 120 97 52 41 47 768Umumiy 85 896 1012 776 619 292 184 133 4009

 Yoshlarning oʻz joniga qasd qilishi 
UNICEF va Jahon sog‘liqni saqlash tashkiloti maʼlumotlariga koʻra, Qozog‘iston dunyoda 15 yoshdan 19 yoshgacha boʻlgan odamlar orasida oʻz joniga qasd qilish darajasi eng yuqori boʻlgan mamlakat hisoblanadi. Oʻsmir oʻgʻil bolalar oʻz joniga qasd qilishi boʻyicha Qozogʻiston dunyoda ikkinchi oʻrinda, oʻsmir qizlar oʻz joniga qasd qilishida esa birinchi oʻrinda turadi.

UNICEFning Qozog‘istondagi beshta shaharda 1,700 nafar oʻsmir ishtirokida oʻtkazgan tadqiqotiga koʻra, oʻsmirlarning oʻz joniga qasd qilishiga ijtimoiy muammolar, oilaviy muammolar va yordamning yetishmasligi sabab boʻlgan. Tadqiqot natijalariga koʻra, qozogʻistonlik ota-onalar farzandlari bilan kuniga atigi 20 daqiqa „sifatli“ vaqt oʻtkazishadi.

 

Turkum:Qozogʻiston madaniyati
Turkum:Qozogʻistonda oʻz joniga qasd qilish
Fransiya ommaviy axborot vositalari

Boshqa Yevropa xalqlari bilan solishtirganda, fransuzlar gazeta oʻqishni xohlamaydilar. Har 1000 kishidan atigi 164 nafari gazeta oʻqiydi.

Ikkinchi jahon urushidan keyin ham fransuz matbuoti erkin boʻlgan. Urush tugaganidan bir yil oʻtgach, 28 ta gazetaning umumiy tiraji 7 millionga yaqin boʻlgan. Biroq, yetti yil oʻtgach bu koʻrsatkich deyarli ikki baravar kamaygan. iqtibos keltirish kerak Bu pasayish asosan radioeshittirish vositalarining ommabopligi va keyinchalik reklamadan keladigan daromadlarning boshqa tomonga oʻzgarishi bilan bogʻliq edi. 2000-yildan keyin yangi ishlab chiqarilgan bepul gazetalarning sotuvi yoʻlga qoʻyilganidan soʻng matbuot yanada zaiflashgan. Shunday boʻlsa-da, 80 ta kundalik gazetalar hozirda faoliyat yuritmoqda va haftalik sotuv koʻp boʻlib, ularning koʻpchiligida oʻzining internet saytlari mavjud.

 Kitoblar 

 Hachette Livre
 Editis

 Gazetalar 
21-asrning boshida eng koʻp sotilgan kundalik 47 ta mahalliy nashrda Ouest-Fransiya yetakchi oʻrinda boʻlgan. Undan keyin Lyonning Le Progres, Lilleda La Voix du Nord va Marselda Provençal gazetalari ham shular jumlasidandir. Parijda kommunistlar „L’Humanite“ni nashr etishganida, "Le Monde" va „Figaro“ jurnallari „Le Parisien“, „L'Aurore“ va „Libération“ jurnallari bilan raqobatdosh jurnallar boʻlishgan.

 Kundalik gazetalar va tiraji 
Quyida Alyans pour les chiffres de la presse et des médias tomonidan Fransiyaning milliy kundalik gazetalarining tiraj raqamlari keltirilgan.

(yangilangan holati: 30/03/2021)
Sarlavhasi2020 Le Monde393,109Le Figaro331 927Le Parisien264 952L'Équipe217 068Les Échos133 429La Croix86 440Ozodlik76 522L'Humanite37 611

 Televideniye kanallari 
Quyidagi roʻyxatga Kabel va Sunʼiy yoʻldosh telekanallari kirmaydi.

 Asosiy tarmoqlar
 TF1 – shaxsiy
 Canal+ – xususiy
 M6 – xususiy
 Fransiya 2 – ommaviy
 Fransiya 3 – ommaviy
 Fransiya 5 – ommaviy
 Arte – jamoat Fransiya/Germaniya telekanali
 TV5Monde – Television Suisse Romande, Radio-Canada, RTBF, France 2, France 3, Arte tomonidan frankofon mamlakatlari (Fransiya, Shveysariya, Belgiya, Kanada) milliy dasni butun dunyo boʻylab translatsiya qiladi.
 24/7 yangiliklar kanallari
 BFM TV – xususiy
 I-Télé – xususiy
 LCI – xususiy
 Euronews – xususiy
 Fransiya 24 – ommaviy
 Musiqiy kanallar
 D17 – shaxsiy
 MCM – xususiy
 W9 – shaxsiy
 MTV France – xususiy
 Boshqalar
 D8 – shaxsiy
 TMC – xususiy
 AB1 – xususiy
 NRJ 12 – xususiy
 Fransiya 4 – Ommaviy
 La Chaîne parlementaire – parlament kanali – siyosiy dasturlar (C-SPAN fransuzcha versiyasi).

 Yana qarang 

 Fransiya madaniyati
 Fransiya jurnalistika tarixi
 Radiofirma va televizion televideniye
 Fransiyada telekommunikatsiyalar
 Fransiyada ochiq kirish

 

 Bibliografiya 

 
 

 

 Regular French Press Review – Radio France International
 Broadcast Media in France – at Discover France (English)
 Print Media in France – at Discover France (English)
 English translations of articles from French newspapers at nonprofit WorldMeets. US
 

Turkum:Ommaviy axborot vositalari
Turkum:Jurnallar
Turkum:Televideniyelar
Afia Charles

Afia Neliah Charles (1992-yil 22-iyulda tugʻilgan) — 400 metrga yugurish boʻyicha musobaqalarda ishtirok etadigan Antigua va Barbudalik sprinter.

 Shaxsiy hayoti 
Charles AQShning Merilend shtatidagi Grinbelt shahridan, lekin uning onasi Ruperta Antiguada tugʻilgan va 1984-yilda Los-Anjelesda boʻlib oʻtgan Yozgi Olimpiada oʻyinlarida Antigua bayrogʻi ostida musobaqalrda ishtirok etgan. Afia Charles hozirda Markaziy Florida universitetida (UCF) tahsil oladi va u yerda UCF Knights yengil atletika jamoasi tarkibida universitetlararo musobaqalarda ishtirok etadi.

 Faoliyati 
Charles Eleanor Ruzvelt oʻrta maktabida tahsil olgan. 2008-yilgi Amerika chempionatida Penn estafetasi boʻlib oʻtgan. Unda 400 metrga estafeta boʻyicha 4-oʻrinni egallagan. Birinchi kursda u 2011-yilda Yamaykaning Montego-Bay shahrida boʻlib oʻtgan CARIFTA oʻyinlarida 400 metrga yugurish boʻyicha bronza medalini qoʻlga kiritgan. Antigua bayrogʻi ostida musobaqada qatnashgan Charles 54,23 soniya bilan shaxsiy rekordini yangilagan lekin bu natija unga medllar uchun davogarlik qilishga yetarli boʻlmagan. Charles 400 metrga ochiq sport komplekslarida yugurish boʻyicha birinchi kurs talabalari va maktab rekordlarini yangilagan. U 53,6 soniya natija koʻrsatgan. 2011-yilgi NCAA Ayollar oʻrtasidagi yengil atletika chempionatida ishtirok etgan. U maktabda koʻrsatgan yaxshi natijasi uchun jamoa safiga qoʻshilgan va jamoasi bilan 400 metrga estafeta bahslarida ishtirok etgan. Ikkinchi kursda u C-USA Indoor chempionatida 400 metrga yugurishda oltin medalni qoʻlga kiritgan. Bu musobaqada u 54,17 soniya natija koʻrsatib maktab rekordini yangilashga muvaffaq boʻlgan. U UCFda Karil Smit Gilbert murabbiyligi ostida musobaqalarda ishtirok etgan.

2011-yil iyul oyida u ayollar oʻrtasida 400 metrga yugurish boʻyicha 2012-yilgi yozgi Olimpiya oʻyinlarida Antigua va Barbuda jamoasidan chaqiruv olgan. Bu chaqiruvga javob tarzida u terma jamoada ilk bora qatnashgan. Musobaqa "Olimpiya" stadionida 3—5-avgust kunlari boʻlib oʻtgan. Oʻyinlarga tayyorgarlik koʻrish uchun Charles 2004-yilgi Yozgi Olimpiada oʻyinlarida 400 metrga estafeta bahslarida oltin medal sovrindori boʻlgan Di Di Trotter bilan tayyorlangan. Di Di 2012-yilgi Amerika Qoʻshma Shtatlari terma jamoasidan chaqiruv olgan Smit Gilbertning Tennessi Universitetida birga oʻqigan va musoabqalarga tayyorlangan doʻsti hisoblanadi.

 

Turkum:2014-yilgi Hamdoʻstlik oʻyinlarida qatnashgan yengil atletikachilar
Turkum:2012-yilgi yozgi Olimpiya oʻyinlari yengil atletikachilari
Turkum:Yashayotgan insonlar
Turkum:1992-yilda tugʻilganlar
Cecilia Liñeira

Maria Ceciliya Liñeira (1983-yil 10-mayda tugʻilgan) argentin-chexiyalik professional basketbolchi boʻlib, 2018-2019-yilgi mavsumda „Megakalzado Ardoi“ jamoasi safida Liga Femenina 2da oʻynagan.

 Biografiyasi 
Maria Cecilia Liñeira 1983-yilda Buenos-Ayresda tugʻilgan. U Jarrohlik sohasi boʻyicha oliy maʼlumotga ega boʻlib, oʻz mamlakatida jarrohlik bilan shugʻullangan va Argentinada bir nechta jarrohlik amaliyotlarida qatnashgan. Uning shifokorlik darajasi Ispaniyada tan olinmagan va u yana ikkita sohada tahsil olgan: Milliy masofaviy taʼlim universitetida (UNED) hamshiralik ishi va psixologiya yoʻnalishlarida.

 Faoliyati 
Cecilia Liñeira oʻzining professional basketbol faoliyatini ona shahri hisoblanmish Lanus shahrida boshlagan, lekin u juda yoshligida Atlantika okeanini kesib oʻtishga qaror qilgan. Cecilia xalqaro pasportiga ega, chunki uning Argentina, Polsha, Ispaniya, Italiya va Chexiya bilan oilaviy aloqalari bor. Oxirgi mamlakat pasporti va bobosining uyida roʻyhatda turishi Yevropa basketboliga eshiklarni ochib bergan.

U „maydonda ham, kiyinish xonasida ham yetakchi“ sifatida taʼriflangan. 2006-yildan beri Cecilia oltita ispan klubida oʻynagan. Birinchisi, A Coruña shahridagi CB Pio XII boʻlib, u ikki mavsumni Liga Femenina 2 (LF2) da oʻtkazgan. Oʻshandan beri Liñeiraning faoliyati Basklar avtonom hamjamiyatiga bogʻlangan. 2008-yildan 2011-yilgacha u UNB Obenasa Navarra jamoasi safida oʻynagan va oʻtgan mavsumni u yerda Liga Femenina (LF)da oʻtkazgan. U yerdan Liñeira quyi divizionga qaytib, Ibaizabal jamoasiga qoʻshilishdan oldin yarim yil davomida Irlandesas klubida oʻynagan. Klub LFga koʻtarilgan, Liñeira oʻsha mavsumda eng qimmat oʻyinchi deb topilgan.

Liñeira besh marta LF ga koʻtarilish uchun oʻynagan va ikki marta bu yutuqqa erishgan, shuning uchun uning taxallusi „Miss Asenso“. 2014-yilda Liñeira toʻrt marta LF2da kunning „Ideal kvinteti“ (Quinteto Ideal) roʻyxatiga kiritilgan va bu oʻzining Ourensedagi oʻyinini takrorolash bilan yakunlangan. Liñeira 30 ochko, 19 ribaund va 4 golli uzatma bilan 16-kunning eng yaxshi futbolchisi deb topilgan. Liñeira oʻrtacha 14,2 ochko va 8,4 ribaund (19,1 ball toʻplagan, bu esa uni A guruhidagi eng qimmatli beshinchi oʻyinchiga aylantirgan).

2017—2018-yilgi mavsum boshlanishidan bir necha kun oldin, Araski AES tomonidan yangilangan roʻyhatdann joy olgan Ceilia Liñeira Pamplonada qaytarib boʻlmaydigan ish taklifi tufayli sport karyerasini toʻxtatib qoʻyishga majbur boʻlgan. Buni oʻzi iqtisodiy muammolar tufayli qabul qilishga majbur boʻlganligi aytgan.

2018—2019-yilgi mavsumda u Megacalzado Ardoi klubi bilan shartnoma imzolagan va u bilan LF2 ga koʻtarilgan.

 Argentina terma jamoasi 
Liñeira Argentina ayollar milliy basketbol jamoasida Las Gigantes (Gigantlar) laqabi bilan tanilgan.

 

Turkum:Yashayotgan insonlar
Turkum:1983-yilda tugʻilganlar
Joella Loyd

Joella Lloyd (2002-yil 12-aprelda tugʻilgan) Antigua va Barbudalik sportchisi boʻlib, u 100 metrga va 200 metrga yugurish musobaqalarida milliy rekordchi hisoblanadi.

Tennessi universitetiga oʻqishga borishdan oldin u Sent-Jons Antigua qizlar oʻrta maktabida tahsil olgan.

Lloyd SEC chempionatida 200 metr masofada 23,39 ball bilan eng yaxshi natijani koʻrsatishga muvaffaq boʻlgan va 2021-yil fevral oyida umumiy hisobda 9-oʻrinni band etgan. 2021-yil 27-fevralda Lloyd SEC chempionatida yopiq inshootlarda 60 metr masofaga yugurish musobaqalarida konferensiya gʻolibi boʻlgan. U musobaqad 7,15 soniya natija bilan barcha vaqtlardagi musobaqa rekordini oʻrnatgan va 20 yoshgacha boʻlgan har qanday ayol sportchi orasida dunyoda 1-oʻrinni qayd etishga muvaffaq boʻlgan.

Lloyd 2021-yil 13-mart kuni NCAAʼda boʻlib oʻtgan musobaqalarda ishtirok etgan. Lloyd musobaqda 60 metr masofada 7,23 natija koʻrsatgan bu natija unga oltinchi oʻrinni band etishiga yetarli boʻlgan.

Lloyd 2021-yilning may oyida 100 metrga yugurish boʻyicha Antigua va Barbuda milliy rekordini oʻrnatgan. Bu voqea Noksvilldagi Tennessee Challenge musobaqasida boʻlgan, Lloyd 100 metr masofaga yugurishda 11.19 soniya natija qayd etgan bu unga oltin medal va rekordni olib kelgan. Natija shuningdek, 2021-yilda U-20 jahon chempionati yetakchisi boʻlgan amerikalik Tionna Braunning 11,29 soniyalik rekordini yangilagan. Lloyd 2021 NACAC U20 chempionatida 100 mertga yuhurish bahslarida bronza va 200 metrga yugurish bahslarida kumush medalga sazovor boʻlgan.

Kechiktirilgan 2020-yilgi Yozgi Olimpiada oʻyinlarida 100 metrga yugurish uchun tanlangan Lloyd birinchi bosqichda 11,54 soniya koʻrsatgan bu unga keyinga bosqichga chiqishi uchun yetarli boʻlgan.

2022-yil may oyida Lloyd SEC chempionatlarida 23.09 soniya qayd etib 200 metrga yugurish boʻyicha milliy rekordini yangilagan. Lloyd NCAA chempionatining yarim finalida 200 metrga 22,66 natija bilan milliy rekordni yanada yaxshilagan. 2022-yilgi yengil atletika boʻyicha jahon chempionatida Lloyd yana 23 soniyadan pastroq natija koʻrsatib yarim final yoʻl olgan.

 

Turkum:2002-yilda tugʻilganlar
Turkum:Yashayotgan insonlar
Heather Samuel

Heather Barbara Samuel (1970-yil 6-iyulda tugʻilgan) — 100 va 200 metrga yugurish boʻyicha Antigua va Barbudalik nafaqadagi sprinter. 1990-yilda u Markaziy Amerika va Karib dengizi oʻyinlarida 100 metrga yugurishda kumush va 200 metrga yugurish bahslarida bronza medali bilan ikkita medalni qoʻlga kiritganCentral American and Caribbean Games (Women) — GBR Athletics.

Samuel 1991-yildan 1994-yilgacha Kentucky shtati Murray shahridagi Myurrey shtat universitetida sprinter boʻlgan. 2004-yilda u Myurrey shtat atletika shon-shuhrat zalidan joy olgan„Western trying to sell 5,000 season tickets“, Associated Press at The Harlan Daily Enterprise, May 28, 1992.„Murray State Athletics Hall of Fame“ (accessed March 17, 2011).. Uning Jahon chempionatidagi debyuti 1993-yilda, 1993-yilgi Jahon chempionatida 100 va 200 metrga yugurish boʻyicha boʻlgan. Ikkala yoʻnalishda ham u finalga chiqa olmagan. Oʻsha yilning may oyida Samuel Indianapolisda 11,20 soniya natija qayd etib, 100 m masofaga yugurish boʻyicha eng yaxshi natijasini koʻrsatgan. Kelgusi yilning may oyida u Atlantada 200 metrga yugurish bahslarida 23,20 soniya natija koʻrsatgan. Bu natijani u oʻzining faoliyatida eng yaxshi natija sifatida yozib qoʻygan.

1995-yilda Samuel faoliyatidagi yagona Markaziy Amerika va Karib dengizi chempionligini qoʻlga kiritganCentral American and Caribbean Championships (Women) — GBR Athletics. U Jahon chempionatida yana ikkita musobaqada qatnashgan, bu musobaqalarda u oldingilari kabi finalga chiqa olmagan. bu natija 1997-yilgi Jahon chempionatida ham takrorlangan.

1999-yilda u yopiq inshootlardagi jahon chempionatida debyut qilgan va oʻsha yili jahon chempionatida faqat 100 metrga yugurish musobaqalarida ishtirok etgan. U 100 metrga, shuningdek, 2000-yilgi Yozgi Olimpiya oʻyinlarida jahon darajasidagi 200 metr va 2001-yilgi yopiq inshootlardagi Jahon chempionatida 60 metrga yugurish bahslarida ishtirok etgan ammo yana final bosqichiga chiqa olmagan. Biroq, u 1990-yildagi Markaziy Amerika va Karib dengizi oʻyinlaridagi muvaffaqiyatini takrorlab, yana kumush va bronza medalini qoʻlga kiritganCentral American and Caribbean Games (Women) — GBR Athletics.

2003-yilda u 2003-yilgi yopiq inshootlardagi jahon chempionatida 60 metrga yugurish bahslarida yarim finalga chiqgan, bu uning xalqaro yengil atletika musobaqasidagi eng yaxshi natijasi boʻlgan. 2003-yilgi Jahon chempionati va 2004-yilgi Yozgi Olimpiya oʻyinlarida muvaffaqiyatsiz ishtirok etgan. U 2004-yildan beri musobaqalarda ishtirok etmaydi.

 

Turkum:2004-yilgi yozgi Olimpiya oʻyinlari yengil atletikachilari
Turkum:Yashayotgan insonlar
Turkum:1970-yilda tugʻilganlar
Milagros Menéndez

Milagros MenéndezframelessIsmMilagros Abigail Menéndez„Plantel Femenino: Milagros Abigail Menéndez“ (in Spanish). Racing Club.Tugʻilgan sana (1997-03-23) 23-mart 1997Tugʻilgan joyMar del Plata, Argentina„Una x una: quiénes son las 23 convocadas de la selección argentina femenina para el Mundial de Francia 2019“ One on one: who are the 23 called up of Argentina womenʼs national team for the 2019 World Cup in France (in Spanish). Boʻyi1.69 m (5 ft 7 in)AmpulaHujumchiJamoasiSantosRaqami22
Milagros Abigail „Mili“ Menéndez (1997-yil 23-martda tugʻilgan) — argentinalik professional futbolchi, Campeonato Brasileiro Série A1da bahs olib boradigan klubi va Argentina ayollar terma jamoasida oʻynaydi. Abigail Racing Clubidan Santosga ijara asosida oʻtgan. Shu tufayli Milagrosning futbolchi;lik transfer huquqi toʻlaligicha Racing klubida saqlanib qolgan.

 Klubdagi faoliyati 
Oʻsmirlik chogʻida karting poygalarida muvaffaqiyatli ishtirok etgan Menendez oʻz faoliyatini 2015-yilda futbol bilan bogʻlashga qaror qiladi. Bunda u ishni UAI Urquiza jamoasiga oʻtishdan oldin Mar-del-Platadagi General Urquiza FC tarkibida Asociación de Futbol Femenino de la Provincia de Buenos Aires (AFFEBA) milliy musobaqasida oʻynashdan boshlagan. 2019-yil 23-avgustda u oʻzining birinchi professional shartnomasini Racing Clubi bilan imzolagan. RAcing klubi safida koʻp oʻyinlarda maydonga tushirlmagan.

2020-yil 1-iyulda Menendez xorijga koʻchib oʻtgan va Segunda División Pro klubi Granada CF bilan ikki yillik shartnoma imzolagan. Keyingi yilning 3-avgustida Granada CF tarkibida kamdan-kam maydonga tushib oʻyin amaliyotiga ega boʻlmaganidan soʻng, u Elche CF ga koʻchib oʻtgan.

2022-yil iyul oyida Menendez Racing jamoasiga tarkibiga qaytgan. 2024-yil 2-fevralda u Santosdan sotib olish sharti bilan bir yillik ijara shartnomasi haqida eʼlon qilgan.

 Xalqaro faoliyati 
Menendez Argentina terma jamoasi tomonidan 2019-yilgi FIFA ayollar oʻrtasidagi Jahon chempionati uchun chqiruv olgan va rema jamoa oʻyinlarida ishtiro eta boshlagan. Oʻsha yilning 19-iyun kuni turnir davomida u oʻzining birinchi xalqaro golini guruh bosqichida Shotlandiyaga qarshi oʻyinda (3:3) kiritgan.

 Faoliyat statistikasi 

 Xalqaro 
Milliy terma jamoa YilOʻyinGol Argentina 2019 10 3 2021 1 0 2022 2 0 Jami 13 3

 

Turkum:Yashayotgan insonlar
Turkum:Alifbo boʻyicha futbolchilar
Turkum:Argentinalik ayol futbolchilar
Turkum:Ispaniyadagi argentinalik muhojir sportchilar
Turkum:Ayol futbol hujumchilari
Millard Fillmore

Millard Fillmore (1800-yil 7-yanvar, Sammerxill, Nyu-York — 1874-yil 8-mart, Buffalo, Nyu-York) — Qoʻshma Shtatlarning oʻn uchinchi prezidenti (1850-1853), AQShning oʻn ikkinchi vitse-prezidenti (1849-1850)Yermolovich D. I. Anglo-russkiy slovar personaliy. — M.: Rus. yaz., 1993. — 336 s. — S. 125. Millard Fillmore Amerika Qoʻshma Shtatlarining Whig partiyasidan chiqqan soʻnggi prezident hisoblanadi. Fillmore oʻzini ikki marta AQSh prezidentligiga nomzod sifatida qoʻygan, biroq ikkalasida ham muvaffaqiyatsizlikka uchragan. AQSh Kongressi Vakillar Palatasining sobiq aʼzosi Fillmore 1848-yilda vitse-prezident etib saylangan. 1850-yil iyulida Zachary Taylor vafot etganidan soʻng AQSh prezidenti lavozimini egallagan. Shuningdek, Fillmore 1850-yilgi AQSh fuqarolik urushlarida qisqa muddatli sulhga erishishda muhim rol oʻynagan.

 
 AQSh Kongressi veb-saytidagi tarjimai hol
 

Turkum:Prezidentlar
Happy Nation

„Happy Nation“ (oʻzbekcha — „Baxtli xalq“) — Shvetsiyaning Ace of Base guruhining Happy Nation nomli debyut albomidagi qoʻshiq. Birinchi marta bu qoʻshiq 1992-yilda Skandinaviyada, keyin esa Buyuk Britaniyada ikki marta keng ommaga taqdim ertilgan. Uning klipiga Mett Brodli rejissyorlik qilgan.

 Trek roʻyxati 
 7 single
 „Happy Nation“ (Radio Edit) — 3:32
 „Happy Nation“ (Album Version) — 4:11

 CD single — UK
 „Happy Nation“ (Radio Edit) — 3:32
 „Happy Nation“ (12 inch Version) — 6:39
 „Happy Nation“ (Album Version) — 4:11

 CD maxi
 „Happy Nation“ (Gold Zone Club Mix)
 „Happy Nation“ (Gold Zone 7" Edit)
 „Happy Nation“ (Gold Dub Edit)
 „Happy Nation“ (Moody Gold Mix)

 

 Mukofotlar 

 Haftalik reytinglar 
Reyting (1993-1994)Eng yuqoripozitsiyasiAvstraliya (ARIA)80Daniya (IFPI)1Yevropa (Eurochart Hot 100)19Finlyandiya (Suomen virallinen lista)1Islandiya (Íslenski Listinn Topp 40)14Isroil (IBA)1Italiya (Musica e dischi)21Litva (M-1)3UK Singles (OCC)40UK Airplay (Media Monitor)43UK Club Chart (Music Week)94

 Yil yakuni reytingi 
Reyting (1993)PozitsiyaBelgiya (Ultratop Flanders)72Yevropa (Eurochart Hot 100)67Germaniya (Official German Charts)42Niderlandiya (Dutch Top 40)63Niderlandiya (Single Top 100)79

Reyting (1994)PozitsiyaFransiya (SNEP)1994 French Singles Chart Disqueenfrance.com (Retrieved 30 January 2009)16

 Chiqarish tarixi 
 Mintaqa Sana Albom Daniya 7-dekabr 1992-yil Mega Buyuk Britaniya 1-noyabr 1993-yil London Records 90 Buyuk Britaniya (qayta nashr) 3-oktyabr 1994-yil London Records 90
 
 
 
 

Turkum:1992-yil qoʻshiqlari
Turkum:1992-yil singllari
Turkum:Ace of Base qoʻshiqlari
Turkum:Daniyada birinchi oʻrinni egallagan singllar
Jizzax atom elektr stantsiyasi

Jizzax atom elektr stantsiyasi (JAES) – Jizzax viloyatida qurilishi rejalashtirilgan umumiy quvvati 330 Mvatt (har biri 55 Mvattlik 6 ta reaktor) boʻlgan kam quvvatli atom elektr stansiyasi .

 Tarixi 

 Yana qarang 

 

Turkum:Atom elektrostansiyalar
Turkum:Alifbo boʻyicha elektrostansiyalar
Turkum:Qurilayotgan binolar va inshootlar
Turkum:2028-yilda Oʻzbekiston
Turkum:Oʻzbekistonda atom elektrostansiyalar
Albaniyadagi ommaviy axborot vositalari

Albaniya ommaviy axborot vositalari – Albaniyada joylashgan ommaviy axborot vositalari hisoblanadi. Televideniye, jurnallar va gazetalar ham davlat, ham notijorat korporatsiyalari tomonidan boshqariladi. Ular reklama, obuna va sotuv bilan bogʻliq boshqa daromadlarga asoslanadi. Albaniya Konstitutsiyasi soʻz erkinligini kafolatlaydiFreedom House, Albania 2015 Press Freedom report.

 Qonunchilik bazasi 
Albaniya Konstitutsiyasi soʻz erkinligi va matbuot erkinligini himoyalaydi. Hukumat bu qonunlarni amalda qoʻllab-quvvatlaydi.

Albaniya Konstitutsiyasi senzurani taqiqlaydi va fuqarolarga axborot olish huquqini beradi. Har bir fuqaro qonunga muvofiq davlat organlari va davlat funksiyalarini amalga oshiruvchi shaxslar faoliyati toʻgʻrisida maʼlumot olish huquqiga egaElda Brogi, Alina Dobreva, and Pier Luigi Parcu, „Freedom of Media in the Western Balkans“, study for the European Parliament's Subcommittee on Human Rights, October 2014, EXPO/B/DROI/2013/16.

 

Turkum:Ommaviy axborot vositalari
Turkum:Jurnallar
Turkum:Gazetalar
Geografik obyekt

Geografik obyekt — geografiya va geografik axborot ilm-fan xususiyat (shuningdek, obyekt yoki entitet deb ham ataladi) geografiya tegishli boʻlgan joy va koʻrsatkichdagi joyda oʻrtacha darajada mavjud boʻlgan narsa; yaʼni Yer yuzi yoki uning yaqinidagi tushunchaga aytiladi. Bu geografik maʼlumot boʻlib, xaritalar, geografik axborot tizimlari, masofa tomosha qilish tasvirlari, statistika va boshqa geografik diskurs shakllarida tasvirlanishi mumkin. Ushbu xususiyatlarning tasvirlanishi ularning tugʻma xususiyatlari, oʻz joylashishi, shuningdek, xususiyatlari haqida tasvirlardan iborat.

 Terminologiyasi 
Rasmiylashtirishga urinishlarga qaramay, ushbu ingliz atamalarining keng koʻlamda oʻzaro almashtirilishi saqlanib qolingan.

 Xususiyatlarning 

 Tabiiy xususiyatlari 
Tabiiy xususiyat — bu sayyoradagi odamlar tomonidan yaratilmagan, ammo tabiiy dunyoning bir qismi boʻlgan obyektThere has been some metaphysical debate over whether such features are „real“, independent of the human mind (a realist stance), whether they are purely human conceptualizations of continuous natural phenomena (a constructivist stance), or a hybrid of discrete natural phenomena that highly motivate, but are simplified by human concepts (a experientialist stance). It is also possible that individual features may be of any of these three types. .
 

Turkum:Geografik terminlar
Turkum:Geografiya
Dwejra minorasi

Dwejra minorasi — Maltadagi Gozo orolida joylashgan kichik qoʻriqchi minora. U 1652-yilda qurib bitkazilgan va Laskaris minoralarining bir qismidir. Bugungi kunda u yaxshi holatda va jamoat uchun ochiq.

Bu Gozoda saqlanib qolgan toʻrtta qirgʻoq qoʻriqlash minoralaridan biri, qolganlari Xlendi minorasi, Mġarr ix-Xini minorasi va Isopu minorasidir.

 Tarixi 
thumb|left|Dwejra minorasi
Dwejra minorasi 1652-yilda buyuk usta Jovanni Paolo Laskaris davrida qurilgan va Gozo universiteti tomonidan moliyalashtirilgan. Bu Laskaris minoralaridan biri boʻlib, uning qurilishi ortidan maqsad qoʻriqchi minorasi vazifasini bajarish va atrofdagi hududlarni qaroqchilardan himoya qilish edi. Bu minora, xuddi boshqa minoralar singari, kechasi va kunduzi mos ravishda olov hamda tutun orqali yaqin atrofdagi mudofaa istehkomlari bilan aloqa qilishi mumkin edi. Minorani ishlatish xarajatlari uning yonidagi tuz konlariddan tuz ishlab chiqarish hisobiga qoplangan. XVIII asrda u uchta 6 funtli qurol bilan jihozlangan. 1744-yilda Grand Master Pinto qoyaga tashrif buyurishni taqiqladi, chunki u yerda oʻsadigan qoʻziqorin shifobaxsh xususiyatlarga ega deb hisoblangan va Dwejra minorasi hech kimning orolga koʻtarilishiga yoʻl qoʻymaslik uchun kuzatuv posti sifatida ishlatilgan.

Minora 1839—1873-yillarda Qirollik Malta artilleriyasi tomonidan boshqarilgan. Keyin unga 1914-yilgacha, Birinchi jahon urushi paytida, Malta polki va Qirollik Malta artilleriyasi yuborilgan va 3 ta ikkita (keyin toʻrtta) 12 funtli qurolli zambarak oʻrnatilgan. Minora Ikkinchi jahon urushi davrida ham kuzatuv posti sifatida ishlatilgan va 1943-yil 27-martda u yerda boʻlgan kapitan Frenk Debono va Karmelo Zahra Mark Spitfire samolyotidan dengizga qulagan RAF uchuvchisini qutqarib qolishgan.

Minora 1956-yilda Jerald de Traffordga ijaraga berilgan. Keyinchalik Din l-Art Helvaga toʻliq holatda ijaraga berilgan.

 Hozirgi kunda 
Minora 1997—1999-yillarda Din l-Art Helva tomonidan restavratsiya qilingan. Hozirda u yaxshi holatda va barcha uchun ochiq.

 

 
 National Inventory of the Cultural Property of the Maltese Islands

Turkum:Minoralar
Refat Appazov

Refat Fazilovich Appazov (qrimtatarcha: Refat Fazıl oğlu Appazov, 1920-yil 8-sentyabr, Simferopol — 2008-yil 18-aprel, Korolev, Moskva viloyati) — Qrim tatarlaridan boʻlgan sovet va rus olimi. Texnika fanlari doktori, professor, SSSR Davlat mukofoti laureati (1980). S. P. Korolev boshchiligida u SSSR kosmik dasturi boʻyicha OKB-1da ishlagan.

 Hayoti 
Refat Appazov 1920-yil 8-sentyabrda Simferopolda Qrim tatarlari oilasida tugʻilgan. Dastlab u tatar sakkiz yillik maktabida oʻqigan, keyin esa Yalta rus oʻn yillik maktabiga oʻtgan. 1939-yilda maktabni tugatib, Moskva oliy texnika universitetiga oʻqishga kirdi. Ulugʻ Vatan urushi yillarida u bir yarim yilni Izjevskdagi institutda oʻtkazdi, u yerda oʻqish bilan bir qatorda fabrikada frezer boʻlib ishladi. Qrim tatarlarini deportatsiya qilish paytida Appazov vatanidan uzoqda edi, shuning uchun bu unga taʼsir qilmadi.

1946-yilda u oʻqishni tugatdi va Moskva yaqinidagi Kaliningradga (hozirgi Korolev) Raketasozlik ilmiy-tadqiqot institutiga aylantirilgan sobiq artilleriya zavodiga ishga yuborildi. U nemis V-2 raketalarini oʻrganish uchun Germaniyaga xizmat safari bilan borgan va u yerda OKB-1 bosh konstruktori S. P. Korolev bilan uchrashgan. Uning rahbarligida SSSR kosmik dasturida ishlagan. 1961-yildan 1988-yilgacha NPO Energiada ballistika boʻlimi boshligʻi edi. 1959—1993-yillarda Moskva aviatsiya institutida dars bergan.

U R-1 ballistik raketasi, birinchi Sovet yadroviy raketasi, Yerning birinchi sunʼiy yoʻldoshi va birinchi qitʼalararo raketani yaratishda ishtirok etgan. U insonning kosmosga birinchi parvoziga tayyorgarlik koʻrishda ishtirok etdi, birinchi aloqa sunʼiy yoʻldoshlarida, Oy, Venera va Marsga parvozlar loyihalarida, boshqariladigan va transport kosmik kemalarida, Energia-Buran dasturida ishladi.

1987-yildan Qrim-tatar milliy harakatida faol ishtirok etdi. 1990—1991-yillarda V. X. Dogujiyev raisligidagi Qrim tatarlari muammolari boʻyicha davlat komissiyasida ishlagan. 1991-yilda Qrim-tatar xalqi qurultoyiga delegat boʻlgan. 1991—1995-yillarda Qrim-tatar xalqi majlisi prezidiumi aʼzosi boʻlgan. Keyinchalik u Moskva Qrim-tatar jamiyati boshqaruvi aʼzosi boʻlgan. 2001-yilda uning „Yurak va xotiradagi izlar“ nomli xotiralar kitobi chop etildi.

2008-yil 18-aprelda Korolevda vafot etdi. U oʻz vasiyatiga koʻra Qrimda dafn qilindi.

 
 Р. Ф. Аппазов, С. С. Лавров, В. П. Мишин. Баллистика управляемых ракет дальнего действия. — М. : Наука, 1966. — 307 с.
 Р. Ф. Аппазов. Расчет траекторий баллистических ракет. — М., 1969. — 65 с.
 Р. Ф. Аппазов, О. Г. Сытин. Методы проектирования траекторий носителей и спутников Земли. — М. : Наука, 1987. — 439 с.
 Р. Ф. Аппазов. Следы в сердце и в памяти. — Симферополь.: Издательство «ДОЛЯ», 2001. — 415 с.

 

Turkum:Mehnat Qizil Bayroq ordeni sohiblari
Turkum:Hurmat Belgisi ordeni sohiblari
Turkum:SSSR Davlat mukofoti laureatlari
Turkum:Qrimda dafn etilganlar
Ellen Niit

Ellen Peeterovna Niit (qizlik familiyasi Hiob, 13-iyul 1928-yil, Tallin — 30-may 2016-yil, Tallin) — estoniyalik yozuvchi va tarjimon. Estoniya SSRda xizmat koʻrsatgan yozuvchi (1977).
 Biografiyasi 
left|thumb| Sándor Petőfi muzeyidagi yozuvchining byusti. 
Ellen Niit 1928-yil 13-iyulda Tallinda ishchi oilasida tugʻilgan. 1952-yilda Tartu universitetining eston tili va adabiyoti fakultetini tamomlagan, Estoniya bolalar adabiyoti fakultetida aspiranturada tahsil olgan (1952—1956). 1956-yildan 1961-yilgacha Tallindagi Yozuvchilar uyushmasida sheʼriyat boʻyicha maslahatchi, 1961-yildan 1963-yilgacha Estoniya televideniyesida muharrir boʻlgan. Juhan Smuuli nomidagi Estoniya SSR adabiyot mukofoti (1971, 1978) va madaniyat boʻyicha Estoniya milliy mukofoti (2009) laureati. Filologiya fanlari nomzodi (1985). Sándor Petőfining 120 dan ortiq sheʼrlarini tarjima qilgan. 

 Ijodi 
Ellen Niit 1954-yildan bolalar adabiyotida ijod qila boshlgan. Shu yili birinchi sheʼriy hikoyasi „Kuidas leiti nääripuu“, 1957-yilda „Rongisõit“ kitobi chiqadi. 1979-yilda „Krõlliraamat“ sheʼriy toʻplami nashr etiladi. Bolalarga oid birinchi nasriy asari 1963-yilda chiqqan „Pille-Riini lood“ kitobidir. 1970-yilda „Triinu ja Taavi jutud“ kitobi, 1977-yildan uning davomi boʻlgan „Triinu ja Taavi uued ja vanad lood“ kitobi nashr etiladi. 1990-yilda oʻz ijodiy faoliyatini sheʼriyatda davom ettirradi. 1993-yilda „Kuidas Krõll tahtis põrandat pesta“, keyingi yili „Krõlli värviraamat“ va „Krõll ja igasugused hääled“, 1999-yilda „Krõlli pannkoogitegu“ kitoblari nashr etilgan.

 Oilasi 
Birinchi turmushi (1949—1958) adabiyotshunos Heldur Niit bilan boʻlgan, ularning oʻgʻli Toomas Niit (1953—2020). 1958-yildan yozuvchi Jaan Kross bilan turmush qurgan (1920—2007). Bu oilaning Maarja Undusk (1959-yilda tugʻilgan) ismli qizi va ikki oʻgʻli Eerik-Niiles Kross (1967-yilda tugʻilgan) va Märten Kross (1970-yilda tugʻilgan) boʻlgan. Tartu shahrida Kastani koʻchasi, 86-uyda, va Tallin shahri Harju koʻchasi, 1-uyda yashagan. Tallindagi Rahumäe qabristoniga dafn etilgan.

 

 
 Нийт, Эллен Пээтеровна // Краткая литературная энциклопедия / Гл. ред. А. А. Сурков. — М.: Советская энциклопедия, 1962—1978.

Turkum:2016-yilda vafot etganlar
Turkum:30-mayda vafot etganlar
Turkum:1928-yilda tugʻilganlar
Turkum:13-iyulda tugʻilganlar
Stara-Reka qoʻriqxonasi

Stara Reka  — Bolgariyada joylashgan, Markaziy Bolqon milliy bogʻidagi toʻqqizta qoʻriqxonadan biri. Qoʻriqxona 1981-yil 19-martda Bolqon togʻlarining noyob ekotizimlarini himoya qilish uchun tashkil etilgan. 1974,7 gektar (19,747 km²) maydonni egallaydi.

 Geografiya 
Stara-Reka Plovdiv viloyatining shimoliy qismidagi Karlovo shahridan bir necha kilometr shimolda joylashgan. Qoʻriqxona Bolqon togʻlarining janubiy yonbagʻirlarini qamrab olgan boʻlib, Levski (2166 m) va Golyam Kupen (2169 m) choʻqqilari hamda janubda Stara-Reka daryosining vodiysi va uning irmoqlarini oʻz ichiga oladi.

Qoʻriqxonaning dengiz sathidan balandligi 1000 dan 2169 m gacha, Bolqon togʻlarining janubiy yon bagʻirlari yiliga oʻrtacha 120 kun davomida qor bilan qoplangan boʻladi. Tuproq eng baland hududlardagi togʻ oʻtloqli tuproqlardan tortib, pastroq joylarda qoʻngʻir oʻrmon va qoʻngʻir tuproqlarigacha oʻzgarib turadi.

 Flora 
Stara-Reka qoʻriqxonasidagi oʻrmonlarni toʻrt yoki besh daraxt turi tashkil etadi. Qoʻriqxonaning eng past joylarida oʻtloq emani, oʻrmon olchasioʻsadi. Norvegiya archasi oʻrmonlarning eng baland joylarda oʻsadi.

Qoʻriqxona noyob turlarga boy. Bolgariya Qizil kitobiga 45 tur kiritilgan boʻlib, ulardan 20 tasi mamlakat uchun endemik hisoblanadi, masalan, Primula frondosa, Centaurea kerneriana, Campanula trojanensis, Stachys alpina va boshqalar.

 Fauna 
Stara-Reka qoʻriqxonasi hududida Yevropa qoʻngʻir ayigʻi, Yevroosiyo boʻrisi, Markaziy Yevropa oʻrmon mushugi va otter uchun muhim boshpana hisoblanadi.

Qushlardan yirtqich qushlarning koʻplab , jumladan, qironqora , kichik burgut , goshav, sapsan, itolgʻi, ukkini uchratish mumkin.

 Gallery
Erik ten Hag

Erik ten Xag (1970-yil 2-fevral) — gollandiyalik professional futbol murabbiyi va sobiq futbolchi.

 Futbolchilik 

Ten Xag faoliyatini Eredivizionning „Tvente“ klubida markaziy himoyachi sifatida boshlagan. 1990-yilda „De Graafshap“ klubiga qoʻshiladi va ilk mavsumdayoq Eerste diviziyasida gʻoliblikni qoʻlga kiritadi. 1992-yilda „Tvente“ jamoasiga qaytdi. Ikki yildan soʻng esa „RKC Waalwijk“ klubiga oʻtadi. Ten Xag 1996-yilda uchinchi marta Tvente jamoasiga qaytib keldi va u yerda 2001-yilda KNVB kubogini qoʻlga kiritgan. 2002-yili 32 yoshida futbolchilik faoliyatini yakunlaydi.

 Murabbiylik 

Ten Xag oʻzining murabbiylik faoliyatini 2012-yilda Go Ahead Eagles klubida boshlagan va u yerda debyut mavsumining oʻzidayoq klubni Eredivizionga olib chiqqan. Keyin u 2013-yilda „Bavariya“ jamoasiga qoʻshildi va 2014-yilda „Bavariya“ yoshlar jamoasi bilan mintaqaviy ligasiga koʻtarildi. U 2015-yilda Utrextda sport direktori va bosh murabbiy sifatida Niderlandiyaga qaytdi. U 2017-yilda "Ayaks" jamoasida bosh murabbiy sifatida shartnoma imzoladi va u yerda uchta Erediviziya chempioni, ikkita KNVB kubogini qoʻlga kiritdi va jamoani 2018/2019-yilgi UEFA Chempionlar Ligasi yarim finaliga olib chiqdi. 2022-yilda u „Manchester Yunayted“ bosh murabbiyi etib tayinlangan. Klubdagi dastlabki ikki mavsumida „Yunayted“ EFL kubogi va Angliya kubogini qoʻlga kiritgan.

 Yutuqlar 

 Oʻyinchi 
De Graafschap

 Erste diviziyasi: 1990/1991

Tvente

 KNVB kubogi: 2000/2001Wallace, Sam (21 April 2022). 

 Murabbiy 
Bavariya II

 Regionalliga Bavariya: 2013/2014

Utrext

 KNVB kubogi sovrindori: 2015/2016

Ayaks

 Eredivizion: 2018/2019, 2020/2021, 2021/2022
 KNVB kubogi: 2018/2019 2020/2021 ikkinchi oʻrin: 2021/2022
 Yoxan Kroyff qalqoni: 2019

Manchester Yunayted

 Angliya kubogi: 2023/2024; ikkinchi oʻrin: 2022/2023
 EFL kubogi: 2022/2023

Individual

 Rinus Mishel mukofoti: 2015/2016 2018/2019 2020/2021
 Premyer-ligada oyning eng yaxshi murabbiyi: 2022-yil sentyabr, 2023-yil fevral, 2023-yil noyabr

 

 

 

Turkum:1970-yilda tugʻilganlar
Turkum:Yashayotgan insonlar
Turkum:Niderlandiyalik erkak futbolchilar
Turkum:Erkaklar futbol markaziy himoyachilari
Turkum:FC Twente futbolchilari
Turkum:De Graafschap futbolchilari
Turkum:RKC Waalwijk futbolchilari
Turkum:FC Utrecht futbolchilari
Turkum:Eredivisie futbolchilari
Turkum:Eerste Divisie futbolchilari
Category:Go Ahead Eagles murabbiylari
Category:FC Bayern Munich II murabbiylari
Category:FC Utrecht murabbiylari
Category:AFC Ajax murabbiylari
Category:Manchester United F.C. murabbiylari
Category:Bayer 04 Leverkusen murabbiylari
Category:Eredivisie murabbiylari
Category:Eerste Divisie murabbiylari
Category:Regionalliga murabbiylari
Tohir ibn Muslim

Tohir ibn Muslim  — Madinaning birinchi Husayniy amiri yoki sharifi.

Tohir ibn Muslim Husayn ibn Alining toʻqqizinchi avlodidan boʻlgan Abu Jaʼfar Muslimning oʻgʻli boʻlgan. Abu Jaʼfar Husayniylar avlodi Madinada koʻzga koʻringan oilalardan biri boʻlib, keyinchalik Misrga hijrat qilgan va ixshidiylar, keyinroq Fotimiylar saroyida muhim shaxsga aylangan.

976–977-yillarda otasining vafotidan koʻp oʻtmay, Tohir ibn Muslim Madinaga qaytib kelgan va u yerda Husayniylarning qolgan qismi tomonidan rahbar sifatida tanilgan. U dastlab Abbosiylar xalifasi at-Toiyga bay’at qilgan, ammo Fotimiylar xalifasi al-Aziz Billoh qoʻshin yuborib, uni Fotimiylarga bay’at qilishga majbur qilgan.

Tohir ibn Muslim vafotiga qadar Madina hukmdori boʻlgan. 992-yilda vafotidan keyin uning oʻrniga oʻgʻli al-Hasan oʻtirgan. Keyinchalik Tohir ibn Muslimning nasli taxtdan agʻdarilib, uning oʻrniga 1007-yilda Husayniylar avlodi vakili Dovud hokimiyatga oʻtirgan.

 

 

 

Turkum:Banu Muhanna
Turkum:992-yilda vafot etganlar
Dükkanlar Önü masjidi

Dükkanlar Önü masjidi Shimoliy Nikosiyaning Karamanzade kvartalidagi masjiddir.

Uni „Tevfik masjidi“ deb atagan George Jefferyning soʻzlariga koʻra, masjid dastlab Venetsiya uslubidagi bino boʻlib, u 16-asrdagi Italiya mehmonxonalariga oʻxshashligi sababli mehmonxona sifatida qurilgan boʻlishi mumkin"A description of the historic monuments of Cyprus. Studies in the archaeology and architecture of the island" by George Jeffery, Nicosia 1918. Binoda 14-asrga oid gotik arklar va gravyuralar boʻlgan, Muzaffer Hashmet Gürkan bu bezaklarni „zeb-ziynatli“ deb taʼriflagan. Usmonlilar Kiprni bosib olgach, bino masjidga aylantirilgan. 18-asr boshlarida bino Said Mehmed ogʻa tomonidan taʼmirlangan.

Masjidning minorasi 1952-yilda xavf ostida deb topilgani uchun buzib tashlangan. 1962-yil 6-sentyabrda masjidning katta qismi qulab tushgan va uning yonidan oʻtib ketayotgan kiprlik yunon ayol halok boʻlgan. Voqea yangi tashkil etilgan Lefkoşa Turk Munitsipalitetining tanqidiga, uchragan. "Boʻzqurt" gazetasi oʻsha paytdagi masjidni „hech qanday meʼmoriy va badiiy ahamiyatga ega boʻlmagan, koʻproq savdo mahallasining diniy ehtiyojlarini qondirishga xizmat qilgan bino“ deb taʼriflagan. Qulash natijasida masjidning kirish arki va boshqa meʼmoriy elementlari vayron boʻlgan.

2011-yilda Turkiyaning Evkaf boshqarmasi mahalliy Evkaf maʼmuriyati bilan hamkorlikda masjid qayta tiklanishini eʼlon qilgan.
 

Turkum:Koordinatalar Vikimaʼlumotlarda
Turkum:Kiprda Usmoniylar arxitekturasi
Turkum:Nikosiyadagi masjidlar